stanford-oval/wikipedia huggingface dataset:
Puolustusvoimien materiaalilaitos
Organisaatio

Materiaalilaitoksen liitettäessä varikot saivat myös uudet nimet. Siihen kuuluivat seuraavat varikot:
Elektroniikkalaitos (EL), aikaisemmin Elektroniikkakeskuskorjaamo (ElKeskKmo)
Haapajärven Asevarikko (HaapjAseV), aik. Asevarikko 8 sittemmin Haapajärven Varikko
Keuruun Pioneerivarikko (KeuPionV)
Koeampumalaitos (KoeAL)
Kuljetusvarikko (KuljV) sittemmin Ajoneuvovarikko
Kuopion Asevarikko (KuoAseV), aik. Asevarikko 1
Lievestuoreen Varikko (LieV), aik. Asevarikko 4
Lylyn Viestivarikko (LyVV) aik. Viestivarikko
Lääkintävarikko (LääkV)
Panssarivarikko (lyhenne PsV)
Parkanon Pioneerivarikko (ParkPionV)
Talousvarikko (TalV)
Tervolan Varikko (TerV)
Toivakan Asevarikko (ToiAseV) aik. Asevarikko 2
Ähtärin Asevarikko (ÄhtAseV)
Laitoksen esikunta PvMatLE sijaitsi Tampereella.
Organisaatio > Lakkauttaminen

Eduskunnan antamiin lausuntoihin valtioneuvoston vuoden 2001 turvallisuus- ja puolustuspoliittisen selonteosta perustuen puolustusministeriö teki 31. toukokuuta 2002 päätöksen varikkolaitoksen supistamisesta, minkä seurauksena Iisalmen Peltosalmessa sijainnut Iisalmen Asevarikko (IisAseV, ent. Asevarikko 9 AseV 9 ja Keskusvarikko 7) lakkautettiin 31. joulukuuta 2002. Saman päätöksen perusteella piti lakkauttaa 31. joulukuuta 2003 Vammalan Asevarikko (VammAseV, ent. Asevarikko 3 AseV 3) Vammalan Tyrväällä, Oriveden Asevarikko (OrivAseV, entinen Asevarikko 6 AseV 6) Orivedellä ja Sääksjärven varikko-osasto aikaisemmin Sääksjärven Asevarikko (SääksjAseV) Lempäälän Sääksjärvellä samoin kuin Jyväskylässä sijainnut Suojeluvarikko.
Puolustusvoimien organisaatiomuutoksessa 1. tammikuuta 2008 materiaalilaitos muutettiin maavoimien materiaalilaitokseksi, jolloin se siirrettiin osaksi maavoimia ja maavoimien komentajan alaisuuteen. Varikoista muodostettiin neljä huoltorykmenttiä ja kolme laitosta. Hämeenlinnaan perustetun Länsi-Suomen huoltorykmentin alaisuuteen liitettiin ajoneuvo- ja talousvarikoista sekä varasto-osastoista. Pohjois-Suomen huoltorykmenttiin liitettiin Tervolan varikko ja varasto-osasto ja esikunta muodostettiin Ouluun. Itä-Suomen huoltorykmentti koostui Lievestuoreen  ja Kuopion varikoista sekä varasto-osastoista esikuntanaan Kouvola. Etelä-Suomen huoltorykmentin esikunta perustettiin Helsinkiin ja siihen liitettiin huoltokeskus ja varasto-osastosta.
Elektroniikkalaitos muodostettiin Lylyn ja Riihimäen varikoista ja esikunta sijoitettiin Riihimäelle. Niinisalossa esikuntaansa pitävä koeampumalaitos jatkoi toimintaansa. Räjähdelaitos, jonka esikunta sijoitettiin Ähtäriin, muodostui Ähtärin, Keuruun, Parkanon ja Haapajärven varikoista.
Organisaatio > Päälliköt

Puolustusvoimien materiaalilaitoksen ja maavoimien materiaalilaitoksen johtajina ovat olleet:
kenraalimajuri Vesa Kämäri 1993–1994
kenraalimajuri Jouko Oittinen 1995 – 31.12.1999
kenraalimajuri Kalervo Sipi 1.1.2000 – 31.12.2002
kontra-amiraali Pertti Malmberg 1.1.2003 – 30.11.2005
kenraalimajuri Paavo Kiljunen 1.12.2005 – 2009
kenraalimajuri Raimo Jyväsjärvi 2009-2011
kenraalimajuri Kyösti Halonen 2011 -
Perinteet

Materiaalilaitoksen vuosipäivää vietettiin 1. tammikuuta ja perinnepäivä on 30. marraskuuta.
Aiheesta muualla

Lammi, Esko (toim.): Puolustusvoimien materiaalilaitos.  Tampere:  Puolustusvoimien materiaalilaitoksen esikunta, 1998.  ISBN 952-90-9974-6.
Malebon allas

Satelliittikuva Malebon altaasta
Malebon allas on järvimäinen leventymä Kongo-joessa. Se on noin 35 kilometriä pitkä ja 22 kilometriä leveä. Altaan keskellä sijaitsee rämeinen Mbamun saari. Altaan syvyys vaihtelee 3–10 metrin välillä.
Kongon tasavallan pääkaupunki Brazzaville ja Kongon demokraattisen tasavallan pääkaupunki Kinshasa sijaitsevat altaan vastakkaisilla rannoilla.
Malebon altaalta voi purjehtia Kongo-jokea ylös aina Kisanganiin asti. Alajuoksuun ei voi purjehtia vesiputousten takia.
Maasta Kuuhun

| Maasta Kuuhun> De la Terre à la Lune |
| --- | --- |

Alkuperäisteos
Kirjailija:  Jules Verne
Julkaistu:  1865
Löydä lisää kirjojaKirjallisuuden teemasivulta
Maasta Kuuhun (ransk. De la Terre à la Lune) on Jules Vernen vuonna 1865 kirjoittama romaani. Se on ensimmäinen osa kuulentoa käsittelevästä kaksiosaisesta romaanista. Toinen osa on vuonna 1870 ilmestynyt Kuun ympäri.
Juoni

Yhdysvaltain sisällissodan aikana Baltimoren kaupungissa Marylandissa joukko miehiä on perustanut aseita ja niiden valmistustaitoa ihannoivan kerhon. Sodan päätyttyä yhteisö on harmissaan, koska rauhan aikaan heillä ei ole mitään virkaa.
Tykkikerho rakennuttaa suunnattoman maahan upotetun tykin, Kolumbiadin, ampuakseen luodin Kuuhun.
Ranskalainen seikkailija Michel Ardan pyytää, että luoti muutettaisiin pallosta asuttavaksi keilaluodiksi. Hän haluaisi lähteä sen mukaan. Tykkikerhon puheenjohtaja Impey Barbicane ja hänen pahin kilpailijansa kapteeni Nicholl haluavat myös mukaan.
Luoti rakennetaan ja varustetaan, miehet sulkeutuvat siihen ja tähtitieteilijöiden laskemalla oikealla hetkellä insinööri Murchison päästää sähkökipinän kolumbiadin pumpuliruutipanokseen.
Wikimedia Commonsissa on kuvia tai muita tiedostoja aiheesta .
Malden

Malden
Satelliittikuva saaresta.
| --- | --- |
Sijainti:  Kiribati
Saariryhmä:  Linesaaret
Korkein kohta:  10  m 
Pinta-ala:  28 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Malden on Kiribatiin kuuluva asumaton saari Tyynellämerellä. Sitä lähin maa-alue on siitä noin 204 kilometrin päässä sijaitseva asumaton Starbuckin saari. Lähin asuttu paikka on 450 kilometrin päässä sijaitseva Tongareva. George Anson Byron löysi Baldenin 30. heinäkuuta 1825.
Maakuntaradio

| Maakuntaradio> Tiedot |
| --- | --- |
Tyylilaji:  pop-punk
Kotipaikka:  Turku
Jäsenet:  Mirko Metsola, laulu, rummut   Mikko, kitara   Rami, basso, laulu   Jami, kosketinsoitin  
Levy-yhtiö:  Airiston punk-levyt (2009–)
Aiheesta muualla
Kotisivut
Infobox OKNimi-testi OK: 
Maakuntaradio on suomalainen pop-punkyhtye, joka perustettiin Turussa alun perin Kakka-hätä 77:n sivuprojektina.
Yhtyeen musiikkia on verrattu Korroosioon, SIGiin sekä Ratsiaan. Kappaleiden sanoitukset käsittelevät ihmissuhteita.
Jäsenet

Mirko Metsola – laulu, rummut
Mikko – kitara
Rami – basso, laulu
Jami – kosketinsoitin
Diskografia > Studioalbumit

Ex-tytöille (2009,  Airiston punk-levyt)
Ehkä huomenna kaikki on toisin (2010,  Airiston punk-levyt)
Ei voi palata eiliseen (2013,  Airiston punk-levyt)
Diskografia > Split-albumit

Kalifornia Dreamin’ / Vain pieni hetki (2012,  Pää Kii -split)
Aiheesta muualla

Maakuntaradio Myspacessa (englanniksi)
Facebook
Mads Hermansen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mads Hermansen
Syntymäaika: 11. heinäkuuta 2000 (ikä 24)
Syntymäpaikka: Odense, Tanska
Pelipaikka: maalivahti
Pituus: 187 cm
Seura
Seura: Leicester City
Pelinumero: 30
Junioriseurat
–2016: Naesby BK
2016–2019: Brøndby IF
Seurat
| Vuodet | Seura | O | (M) |
| 2019–2023 | Brøndby IF | 56 | (0) |
| 2023– | Leicester City | 44 | (0) |
| Yhteensä | Yhteensä | 100 | (0) |
Maajoukkue
| 2015–2016 | Tanska U16 | 4 | (0) |
| 2016–2017 | Tanska U17 | 4 | (0) |
| 2017–2018 | Tanska U18 | 2 | (0) |
| 2018–2021 | Tanska U19 | 9 | (0) |
| 2021– | Tanska U21 | 9 | (0) |
| 2021– | Tanska | 0 | (0) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2024.  Maajoukkueuran tilastot päivitetty 20. kesäkuuta 2024.
Mads Hermansen (s. 11. heinäkuuta 2000 Odense, Tanska) on tanskalainen jalkapallomaalivahti. Hän edustaa Englannin Valioliigassa pelaavaa Leicester Citya ja Tanskan maajoukkuetta.
Seurajoukkueura

Hermansen aloitti jalkapallouransa Naesby BK:n junioriakatemiassa, josta hän siirtyi Brøndby IF:n akatemiaan heinäkuussa 2016.
Hermansen teki debyyttinsä Brøndbyn edustusjoukkueessa marraskuussa 2020 Tanskan cupin kolmannen kierroksen ottelussa Ledöje-Smörumia vastaan. Tätä ennen hän oli edustanut Brøndbyn juniorijoukkueita. Brøndby voitti kaudella Tanskan Superliigan mestaruuden.
Kaudella 2021–2022 Hermansen vakiinnutti paikkansa avauskokoonpanossa pelaamalla Tanskan Superliigassa 29 ottelua. Tämän lisäksi hän pelasi Mestarien liigan karsinnoissa kaksi ottelua, Eurooppa-liigassa viisi ottelua ja Tanskan cupissa kaksi ottelua.
Hermansen pelasi kaudella 2022–2023 Tanskan Superliigassa 27 ottelua Brøndbyn sijoittuessa sarjassa sijalle viisi. Hän pelasi myös Konferenssiliigan karsinnoissa viisi ottelua.
Hermansen siirtyi kesällä 2023 Leicester Cityyn sopimuksella vuoteen 2028 asti. Hän teki ensiesiintymisensä joukkueessa elokuussa Mestaruussarjan avauskierroksen ottelussa Coventry Citya vastaan. Hermansen pelasi kaudella 2023–2024 Mestaruussarjassa yhteensä 44 ottelua. Leicester City voitti Mestaruussarjan mestaruuden ja nousi Valioliigaan.
Maajoukkueura

Hermansen pelasi nuorempana monissa Tanskan juniorimaajoukkueissa. Hän pelasi alle 16-vuotiaiden maajoukkueessa neljä ystävyysottelua. Alle 17-vuotiaiden joukkueessa hän pelasi kaksi ystävyysottelua ja kaksi karsintaottelua ikäluokan EM-kilpailuihin 2016. Alle 18-vuotiaiden joukkueessa hän pelasi kaksi ystävyysottelua. Näiden lisäksi hän oli mukana karsinnoissa alle 19-vuotiaiden EM-kilpailuihin 2019 ja alle 21-vuotiaiden EM-kilpailuihin 2021.
Hermansen ei ole pelannut Tanskan A-maajoukkueessa otteluakaan, mutta on ollut vaihtopenkillä muun muassa Tanskan EM-karsintaotteluissa. Toukokuussa 2024 hänet nimettiin Tanskan kokoonpanoon EM-kilpailuihin 2024.
Lullabies to Paralyze

| Lullabies to Paralyze Queens of the Stone Age |
| --- | --- | --- |

Studioalbumin tiedot
 Äänitetty : 2004
 Julkaistu: 2005
 Tuottaja(t): Joe Barresi, Josh Homme
 Tyylilaji: stoner rock, hard rock
 Kesto: 59.26
 Levy-yhtiö: Interscope Records
Listasijoitukset
  8.
Queens of the Stone Agen muut julkaisut
| Songs for the Deaf 2002 | Lullabies to Paralyze 2005 | Era Vulgaris 2007 |
Singlet albumilta Lullabies to Paralyze
 ”Little Sister” Julkaistu: joulukuu 2004  ”In My Head” Julkaistu: 27. kesäkuuta 2005  ”Burn the Witch” Julkaistu: 10. tammikuuta 2006
Lullabies to Paralyze on rock/metal-yhtyeen Queens of the Stone Agen vuonna 2005 julkaistu albumi. Albumilla on monia vierailijoita, joista tunnetuin lienee ZZ Topin kitaristi Billy Gibbons, joka esiintyy kappaleessa "Burn the Witch". Albumin nimi tuli yhtyeen edellisen albumi Songs for the Deafin kappaleen "Mosquito Songin" lyriikoista. Albumin tunnetuin kappale lienee "Little Sister".
Kappaleet

This Lullaby – 1.22
Medication – 1.54
Everybody Knows That You Are Insane – 4.14
Tangled Up In Plaid – 4.13
Burn the Witch – 3.35
In My Head – 4.01
Little Sister – 2.54
I Never Came – 4.48
Someone's In the Wolf – 7.15
The Blood Is Love – 6.37
Skin on Skin – 3.42
Broken Box – 3.02
You Got a Killer Scene There, Man... – 4.56
Long Slow Goodbye – 6.53
*Sisältää "Hidden Finale"-nimisen piilotetun kappaleen
Kokoonpano

Joshua Homme – laulu, kitara
Troy Van Leeuwen – kitara, basso
Joey Castillo – rummut
Alain Johannes – kitara, basso
Arvostelut

Desibeli.net:
Soundi:
Management buyout

Management buyout (lyhenne MBO) on yrityskauppa, jossa ostajana on yrityksen toimiva johto. Syitä tämän kaltaisiin järjestelyihin voivat olla yrityksen johdon halu säilyttää työpaikkansa, yrityksen omistajien halu luopua toiminnasta tai ulkopuolisen tahon aikeet vallata yritys ja syrjäyttää sen nykyinen johto. Syynä voi olla myös johdon pyrkimykset hyötyä taloudellisesti enemmän yrityksestä pelkän rahapalkan lisäksi.
Maksim Lipin

| Henkilötiedot |
| --- | --- | --- | --- |
Koko nimi: Maksim Lipin
Syntymäaika: 17. maaliskuuta 1992 (ikä 32)
Syntymäpaikka:  Tallinna, Viro
Pituus: 182 cm
Lempinimi: 78 kg
Seura
Seura:  PS Kemi
Tehtävä: keskikenttäpelaaja
Seurat
| Vuodet | Seura | O | (M) |
| 2011 |  FC Kiviõli Irbis | 15 | (3) |
| 2011 |  FC Puuma Tallinn | 12 | (3) |
| 2012–2014 |  FC Infonet Tallinn | 96 | (31) |
| 2015 |  FC Levadia | 5 | (0) |
| 2015 | →  FC Levadia U21 (laina) | 5 | (0) |
| 2015 | →  JK Narva Trans (laina) | 5 | (1) |
| 2016–2017 |  JK Sillamäe Kalev | 48 | (7) |
| 2017 |  IFK Haningen | 10 | (4) |
| 2018 |  PS Kemi | 18 | (1) |
Maajoukkue
| 2013–2014 | Viro U21 | 10 | (2) |
| 2015 | Viro U23 | 3 | (0) |
 Seurajoukkueuran tilastot kattavat vain kansalliset sarjat, päivitetty 4. marraskuuta 2018.  Maajoukkueuran tilastot päivitetty 4. marraskuuta 2018.
Maksim Lipin (s. 17. maaliskuuta 1992 Tallinna, Viro) on virolainen jalkapalloilija, joka edustaa suomalaista Veikkausliiga-seura PS Kemiä. Hänen pelipaikkansa on keskikenttä.
Lipin pelasi Viron alemmissa sarjoissa aina kevääseen 2015, jolloin hän siirtyi edustamaan tallinnalaista FC Levadiaa. Kahtena seuraava kautena hän edusti rajakaupunki Narvan JK Narva Transia. Kesällä 2017 Lipin siirtyi Ruotsiin neljänneksi korkeimmalle sarjatasolle eli 2. Divisioonaan IFK Haningenin riveihin. Ruotsalaisseurassa hän pelasi syksyn 2017, joissa teki 10 ottelussa neljä maalia.
Kaljumäe siirtyi Suomeen keväällä 2018 PS Kemin Veikkausliiga-joukkueeseen 1+1 vuoden sopimuksella.
Maajoukkuetasolla Kaljumäe on edustanut Viron nuorten maajoukkueita 13 maaottelussa.
Manal al-Sharif

Manal al-Sharif (s. 25. huhtikuuta 1979) on saudiarabialainen naisten oikeuksien puolustaja. Luentokiertueillaan hän pyrkii kiinnittämään Saudi-Arabian liittolaismaiden huomion siihen, että nainen tarvitsee miespuolisen holhoojan luvan moniin arkielämän asioihin. Vuonna 2011 hän joutui pidätetyksi julkaistuaan videon, jossa ajaa autoa. Hän julkaisi myös kirjan, Daring to drive.  Naiset saivat luvan ajaa autoa vuonna 2018.
Vuonna 2012 Time-lehti nosti al-Sharifin listalleen maailman vaikutusvaltaisimmista naisista.
Malvasia (viini)

Malvasia-viiniä
Malvasia-viinejä valmistetaan Italiassa ja Kreikassa sekä muun muassa Espanjassa, Kroatiassa, Portugalissa, Sloveniassa sekä Yhdysvalloissa.
Malvasia Italiassa

Italiassa vaaleaa Malvasia-rypälettä käytetään viinin valmistuksessa erityisesti Latiumin alueella. Viljelyala on kaikkiaan 140 neliökilometriä. Punainen Malvasia (Malvasia Nera) on suosituin Apuliassa. Rypäleen viljelyala on yhteensä 18 neliökilometriä.. Roosanväristä Malvasiaa viljellään vain 30 hehtaarin alueella lähinnä Venetossa ja Toscanassa.
Italiassa valmistetaan neljää nimisuojattua ja laatuluokiteltua Malvasia-viiniä:
Malvasia di Casorzo d’Asti DOC (myös Malvasia di Casorzo tai Casorzo) -viiniä tuotetaan Piemontessa Astin alueella. Viinejä tuotetaan 43 hehtaarin alueella runsaat 300 000 litraa vuodessa (vuonna 2014). Viini voi olla rosee-, puna-, kuohu- tai jälkiruokaviiniä.
Malvasia di Bosa DOC -viiniä tuotetaan Sardiniassa. Viini on harvinainen, sillä tuotantoalue on 15 hehtaarin laajuinen ja vuosituotanto vain noin 14 000 litraa vuodessa (vuonna 2014). Viini voi olla valko-, kuohu- tai jälkiruokaviiniä.
Malvasia delle Lipari DOC on sisilialainen valko- tai jälkiruokaviini. Sen tuotantoalue on 25 hehtaarin laajuinen ja vuosituotanto vain noin 28 000 litraa (vuonna 2014).
Malvasia di Castelnuovo Don Bosco DOC on piemontelainen puna- tai jälkiruokaviini. Se valmistetaan vähintään 85-prosenttisesti Malvasia Nera -rypäleestä. Viinin tuotantoalue on 37 hehtaarin laajuinen ja vuosituotanto noin 330 000 litraa (vuonna 2014).
Aiheesta muualla

Kuvia tai muita tiedostoja aiheesta Malvasia (viini) Wikimedia Commonsissa
Mana

Mana tarkoittaa seuraavia:
Manala, manan majat eli suomalainen vainajala
mana, etenkin melanesialaisessa uskonnossa tunnettu näkymätön yliluonnollinen voima
Mana, suomalainen rockmuusikko, heavy metal -yhtye Lordin rumpali
mana, Magic: The Gathering- ja Duel Masters -korttipeleissä käytettävä voima
Mana, japanilainen rockmuusikko ja muotisuunnittelija, visual kei -yhtyeiden Malice Mizer ja Moi dix Mois kitaristi
Mana Mana, suomalainen yhtye
Maná, meksikolainen rock-yhtye
Mana, vaihtoehtoinen nimi Square Enixin julkaisemalle Seiken densetsu -pelisarjalle
Mana, Anna Erikssonin albumi
Mana, henkilöitä:
Gabriele Mana (s. 1943), italialainen katolinen piispa
Man of the Woods

| Man of the Woods Justin Timberlake |
| --- | --- | --- |

Studioalbumin tiedot
 Julkaistu: 2. helmikuuta 2018
 Kesto: 65.54
 Levy-yhtiö: RCA
Listasijoitukset
  Suomen virallinen lista: 11.
Justin Timberlaken muut julkaisut
| The 20/20 Experience – 2 of 2 2013 | Man of the Woods 2018 | Everything I Thought It Was 2024 |
Man of the Woods on yhdysvaltalaisen Justin Timberlaken studioalbumi, joka julkaistiin 2. helmikuuta 2018.
Kappaleet

Filthy – 4.53
Midnight Summer Jam – 5.12
Sauce – 4.05
Man of the Woods – 4.03
Higher Higher – 4.18
Wave – 4.24
Supplies – 3.45
Morning Light – 4.03 (feat. Alicia Keys)
Say Something – 4.38 (feat. Chris Stapleton)
Hers (Interlude) – 1.01
Flannel – 4.49
Montana – 4.39
Breeze Off the Pond – 4.11
Livin' Off the Land – 4.53
The Hard Stuff – 3.15
Young Man – 3.45
Malvat

| Malvat |
| --- | --- |
 Kiiltomalva (Malva sylvestris)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Malvakasvit Malvaceae
Alaheimo::  Malvoideae
Suku::  Malvat Malva  L.
Katso myös
   Malvat Wikispeciesissä   Malvat Commonsissa 
Infobox OKNimi-testi OK: 
Malvat eli kiekkomalvat (Malva) on kasvisuku malvakasvien (Malvaceae) heimossa. Lajeja esiintyy laajalla alueella vanhan maailman lauhkean, subtrooppisen ja trooppisen ilmaston alueella. Lajeja on levinnyt tulokaslajeiksi myös Amerikan mantereille.
Malvat ovat yksi- tai monivuotisia ruohovartisia kasveja. Joitakin lajeja käytetään koristekasveina, rohtokasveina ja lehtivihanneksina. Niiden kukat ovat vaalean- tai violetinpunaisia tai valkoisia, joskus sinisävyisiä. Lehdet ovat yleensä nukan tai karvan peittämiä.
Lajeja

Malvojen suvussa on noin 30 lajia.
ruusumalva (Malva alcea)
kreetanmalva (Malva cretica)
myskimalva (Malva moschata)
katinjuustomalva (Malva neglecta)
rivieranmalva (Malva nicaeensis)
myllymalva (Malva parviflora)
kylämalva (Malva pusilla)
kiiltomalva (Malva sylvestris)
kiehkuramalva, kähärämalva (Malva verticillata, syn. Malva crispa)
kesämalva (Malva trimestris) (eli kesämalvikki Lavatera trimestris)
kynsimalva (Malva unguiculata)
Aiheesta muualla

Suomen Lajitietokeskus: Malvat (kiekkomalvat) – Malva
Malva, Eliaksen yrittitarha (Internet Archive)
Yrttitarha: Malvat (Malva)
Funet: Malvat (Malva)
Maassamuutto

Maassamuutto tarkoittaa maan rajojen sisäpuolella tapahtuvaa muuttoa,  erotuksena maan rajojen ulkopuolelle suuntautuva muutto eli siirtolaisuus tai ulkomailta tapahtuva maahanmuutto. Euroopan unionissa vapaan liikkuvuuden myötä on alettu puhua Euroopan unionin sisäisestä maassamuutosta jäsenmaiden välillä tapahtuvan maahanmuuton tai maastamuuton yhteydessä.
Muuttoliike

Maan sisäinen muuttoliike voidaan jakaa kuntien väliseen ja kuntien sisäiseen muuttoon. Alue, jolta muutto tapahtuu on lähtöalue. Päämääränä oleva alue on tuloalue. Lähtö- ja tulomuuton erotus muodostaa nettomuuton, joka voi olla negatiivinen (muuttotappio) tai positiivinen (muuttovoitto). Muuttotaseella tarkoitetaan väestömäärään tai viiteryhmään suhteutettua tarkastelua; esimerkiksi muuttajien määrää tuhatta asukasta kohden tai prosenttiosuutta.
Muuttoliike voidaan määritellä usealla eri tavalla riippuen sitä, pidetäänkö muuton kriteerinä muuton kestoa, muuttoaluetta tai muuttoetäisyyttä. Muuttoliike voi olla vapaaehtoista tai pakkoon perustuvaa (pakolaisuus, turvapaikka jne.). Vapaaehtoinen muuttoliike voi olla maassamuuttoa tai siirtolaisuutta.
Aiheesta muualla

Yhteiskuntatieteellisen tietoarkiston aineistoa maahanmuutosta (Arkistoitu – Internet Archive)
Maldonado (departementti)

Departementti Uruguayn kartalla.
Maldonado on yksi Uruguayn departementeista. Sen pääkaupunki on Maldonado.
Departementin pinta-ala on 4 793 km² ja vuonna 2009 arvioitu väkiluku oli 150 780 henkeä.
Maldonado sijaitsee Uruguayn eteläosassa. Se on saanut nimensä luutnantti Francisco Maldonadolta, jonka espanjalaiset jättivät Maldonadonlahdelle vuonna 1530. Montevideon kuvernööri rakennutti alueelle linnoituksia 1700-luvun puolivälissä suojatakseen strategisesti tärkeitä seutuja Portugalin laajentumispyrkimyksiltä.
Departementin pohjoisosassa kasvatetaan karjaa. Länsi- ja eteläosat ovat maanviljelysaluetta, jossa kasvatetaan vehnää, maissia, auringonkukkia, kauraa ja perunaa. Maakunnassa on myös mineraalivaroja, etenkin Lavallejan seudulla. Asutus keskittyy rannikolle, missä käy myös paljon turisteja.
Aiheesta muualla

Kuvia tai muita tiedostoja aiheesta Maldonado (departementti) Wikimedia Commonsissa
Mads Hansen

| Mads Hansen |
| --- | --- |

Henkilötiedot
Syntynyt: 16. syyskuuta 1978 (ikä 46) Oslo, Norja
Kansalaisuus:   Norja
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  88 kg
Pelaajaura
Pääsarjaura:  1996–2015
Seurat:  Manglerud Star (Norja) Storhamar Dragons (Norja) Vålerenga IF (Norja) Hammarby IF (Allsv.) IK Oskarshamn (Allsv.) Brynäs IF (SEL)
Mads Hansen (s. 16. syyskuuta 1978 Oslo, Norja) on norjalainen entinen jääkiekkoilija, pelipaikaltaan keskushyökkääjä. Hän oli pelityyliltään kahden suunnan sentteri. Hansen pelasi urallaan kymmenen kautta kotimaansa pääsarjassa ja voitti kaksi Norjan-mestaruutta. Hän pelasi myös yhdeksän kautta Ruotsissa voittaen mestaruuden Brynäs IF:ssä vuonna 2012. Hansen pelasi myös kahdet olympiakisat ja 14 MM-kilpailut.
Ura > Seuraura

Hansenin kasvattajaseura oli Manglerud Star, jossa hän teki pääsarjadebyyttinsä kaudella 1996–1997. Tulokaskausi toi Hansenille 33 runkosarjaottelussa tehot 4+1=5. Kolmen Manglerudissa vietetyn vuoden jälkeen hän siirtyi kaudeksi 1999–2000 Storhamar Dragonsin riveihin. Hansen voitti keväällä 2000 Norjan-mestaruuden. Hän pelasi myös Dragonsissa kolme kautta, joiden jälkeen Hansen pelasi kauden 2002–2003 Vålerenga IF:ssä, jonka kolmanneksi paras pistemies hän oli Vegard Barlien kanssa tehoilla 13+21=34. Hansen voitti siellä Norjan-mestaruuden keväällä 2003.
Vuodet 2003–2005 Hansen pelasi Ruotsin toiseksi korkeimmalla sarjatasolla Allsvenskanissa. Kauden 2003–2004 hän pelasi Hammarby IF:ssä, jonka kolmanneksi paras pistemies Hansen oli Christian Lechtalerin kanssa tehoilla 12+16=28. Kauden 2004–2005 hän pelasi IK Oskarshamnin riveissä. Hansen oli molempien Allsvenskan-kausien päätteeksi viemässä joukkuettaan Elitserienin karsintoihin jääden kuitenkin ilman sarjanousua. Hän palasi kaudeksi 2005–2006 kotimaahansa Storhamar Dragonsin riveihin ja teki Norjan pääsarjan yhden kauden piste-ennätyksensä tehoilla 20+46=66. Hansen voitti koko GET-ligaenin syöttöpörssin ja sijoittui pistepörssissä toiseksi Patrick Yetmanin jälkeen.
Kaudeksi 2006–2007 Hansen siirtyi Elitserien-joukkue Brynäs IF:ään. Seuraavalla kaudella 2007–2008 hänestä tuli joukkueen varakapteeni ja hän hoiti virkaa kevääseen 2011 saakka. Hansen teki Elitserienin yhden kauden piste-ennätyksensä kaudella 2008–2009 tehoilla 14+8=22, jolloin hän teki myös yhden kauden maaliennätyksensä ja oli Brynäsin toiseksi paras maalintekijä Daniel Widingin jälkeen. Maaliskuussa 2009 Hansen teki kolmivuotisen jatkosopimuksen Brynäsin kanssa. Helmikuussa 2012 hän jatkoi sitä vuodella. Hansen voitti kauden 2011–2012 päätteeksi Ruotsin-mestaruuden.
Seitsemän Brynäsissä vietetyn vuoden jälkeen Hansen palasi kolmivuotisella sopimuksella kotimaahansa Storhamar Dragonsin riveihin kaudeksi 2013–2014. Kaudella 2014–2015 hän nousi joukkueen kapteeniksi ja johdatti Storhamarin kauden päätteeksi hopeaan.Kesäkuussa 2015 Hansenin tiedotettiin lopettaneen pelaajauransa.